Liger

thumb
En liger er en hybrid mellom en hannløve (Panthera leo) og en hunntiger (Panthera tigris), og blir vitenskapelig betegnet som Panthera tigris × Panthera leo.Singh, U. New functions for old genes in the mouse placenta. Uppsala University, Uppsala. 2006. 11. http://www.diva-portal.org/diva/getDocument?urn_nbn_se_uu_diva-6882-1__fulltext.pdf Den er således verken en art eller en underart, men en menneskeskapt hybrid.

En lignende hybrid, avkommet fra en hanntiger og en løvinne, kalles for en tigon. Ligere ligner på en løve, men har uklare striper på kroppen. I likhet med tigere, men ulikt løver, liker ligere å svømme. De kan imidlertid ikke klatre i trær, slik som tigeren.

Som hos tigoner er hannligere alltid sterile, men en hunnliger derimot kan få unger med en hanntiger (ti-liger) eller med en hannløve (li-liger). Disse derimot kan ikke utvikle seg videre.

Det var lenge antatt at ligeren ville bli født med omfattende genfeil og fysiske skader ved fødselen som ville forårsake død ved fødsel eller en tidligere død enn gjennomsnittlig levetid blant tigere og løver. Grunnen var trolig fordi man antok at en blanding av gener fra to voldsomt dominante dyr ikke ville gå godt ilag. Denne antagelsen ble avkreftet i 2002 da ligeren Hercules ble født og lever fremdeles, 18 år etterpå, uten tegn til verken genfeil eller fysiske skader påført av fødsel.

Den største kjente ligeren per dags dato er ligeren Hercules som er å finne i Myrtle Beach reservatet i Sør-Carolina. Den er utrolige 410 kg tung og 1,82 meter høy, det ble kjent i 2010 at Hercules hadde fått en lillebror født i reservatet som går under navnet Aries. Aries er i dag en fullvoksen liger. Både Hercules og Aries er velsignet med et langt og friskt liv i reservatet. Ingen av dem har genfeil eller andre skader som kan føre til døden.

 Referanser 

 Eksterne lenker 


Kategori:Tiger
Kategori:Dyrehybrider

hu:Panthera hibridek#Liger
sv:Lejonhybrid#Liger och tigon